钦定古今图书集成/理学汇编/文学典/第103卷 > 黄标
## 钦定古今图书集成/理学汇编/文学典/第103卷 > 黄标

按《松江府志》：“标字良玉，上海人。藏书甚富，翻阅无问
寒暑，叩之如指诸掌，为陆文裕甥。文裕临文有疑义，
必属标考核。与人谈经济，凿凿可行。辑《古今说海》一
百四十二卷，选《陆文裕集》一百卷。所著有《书经异同》
二十二卷、《县志稿》十卷，俱毁于倭，惟《戊已》《庚子》二稿
尚存。”